અમદાવાદના પોલીસ કમિશનર થવું ગુજરાતના કોઈ પણ આઈપીએસ અધિકારીનું સ્વપ્ન હોય છે. અનુપકુમાર સિંગને જ્યારે અમદાવાદના પોલીસ કમિશનર તરીકે નિયુકત કરવામાં આવ્યા ત્યારે તેમના વ્યવહાર અને જીંદગીમાં કોઈ ફેર પડયો નહીં, સિંગ અને તેમના પત્ની શ્રીમતી સિંગ અમદવાદના લો ગાર્ડનમાં રોજ રનીંગ કરવા આવતા હતા, તેઓ જ્યારે કમિશનર ન્હોતા ત્યારે પણ જેમ રનીંગ કરવા આવતા હતા. તેવો જ ક્રમ કમિશનર થયા પછી પણ રહ્યો, કમિશનર થયા ત્યારે અખબારમાં તેમની તસવીર જોઈ ઘણા મોર્નીંગ વોકરને ખબર પડી કે આ તો સિનિયર આઈપીએસ અધિકારી છે જે આપણી સાથે રનીંગ કરતા હતા.